Atacurile lui Băsescu la adresa lui Dan Voiculescu au început imediat după instalarea guvernului PNL PD UDMR PUR în ianuarie 2005.

Băsescu îşi ascundea scandalurile în care era implicat cu atacuri la adresa lui Voiculescu: În februarie 2005 apare scandalul Mihăileanu (cu filmari exclusive la Antena 3 cum sustragea documente din casa din Mihaileanu), în martie Băsescu anunţă desecretizarea arhivei ICE Dunărea cu scopul de a lovi in DV, dar nu gaseste nimic.

Atacurile au evoluat de la diversiuni prin care se încerca acoperirea unor scandaluri de corupţie în care era implicat Traian Băsescu sau dărâmarea Guvernului, în 2005, la identificarea lui Dan Voiculescu drept principal adversar, în 2009 şi până la transformarea lui Dan Voiculescu într-o obsesie, odată cu referendumul din 2012.

In timp, au fost prezentate ca asa-zise “coincidente“. Insa asa cum s-a vazut, pana la final, suprapunerile datelor la care au fost efectuate acte in dosarul ICA, cu momente in care Dan Voiculescu a facut declaratii sau a luat decizii politice, s-au demonstrat a fi mai mult decat evidente. Iar influenta politicului cu atat mai clara.

**Redeschiderea dosarului in 2007 – context politic**

In 2004 - 2005 a existat o plangere si o ancheta penala care vizau legalitatea procedurii de privatizare a ICA si personalul ADS, fara nicio legatura cu Dan Voiculescu. Pe 10 iunie 2005 procurorii emit solutia de neincepere a urmaririi penale fata de reprezentantii ADS care au privatizat ICA.

Practic aceasta rezolutie legitimeaza legalitatea privatizarii ICA.

In 04.10.2004, la putin timp dupa ce Theodor Stolojan si-a anuntat retragerea din viata politica, Dan Voiculescu anticipa: “Traian Basescu in fruntea tarii si in fruntea unei coalitii care, prezumtiv, ar prelua guvernarea, ar arunca definitiv Romania in haos”.

La 25.02.2007, Dan Voiculescu in calitate de presedinte al PC a cerut public prim-ministrului Calin Popescu Tariceanu ca pana pe 12.03.2007 sa prezinte Parlamentului Romaniei un guvern restructurat, din care s faca parte numai PNL.

La 27.02.2007, apare in ziarul Curentul un articol privind pretinse ilegalitati comise de Dan Voiculescu (**nu si de altcineva**) cu privire la privatizarea Institutului de Chimie Alimentara.

In 28.02.2007, Dan Voiculescu nu s-a lasat intimidat si a demarat procedura de suspendare a lui Traian Basescu

La 07.03.2007, la registratura DNA se inregistreaza o copie a articolului aparut pe 27.02 in ziarul Curentul si o mentiune anonima

Pe 18.04.2007, PICCJ sub semnatura procurorilor Marius Iacob si Sorinela Neagu trimit o adresa in care mentioneaza „va trimitem alaturat, spre competenta solutionare, memoriul formulat de numitul POPA VASILE pentru a aduce la indeplinire ordinul rezoutiv din 03.04.2007 al conducerii PICCJ”

Pe 19.04.2007, Parlamentul României a votat cererea de suspendare a lui Basescu cu 322 voturi pentru.

In mai 2007 Dan Voiculescu exprima public pozitia sa privind necesitatea suspendarii lui Traian Basescu si optiunea sa de vot in sensul suspendarii.

Pe 14.05.2007, cu o zi inaintea referendumului de suspendare a lui Traian Basescu, denuntatorul Popa Vasile este citat la DNA sa dea declaratii in calitate de parte vatamata DESI URMARIREA PENALA NU INCEPUSE IMPOTRIVA VREUNEI PERSOANE SAU IN REM.

Procurorii il audieaza pe Popa Vasile (denuntatorul) in calitate de martor pe formular cu regim special, in care **Dan Voiculescu este mentionat in calitate de invinuit,** martorul a depus juramant - procedura care se aplica exclusiv in timpul urmaririi penale. In declaratia data in fata procurorilor, Popa Vasile spune ca nu cunoaste amanunte despre ICA. El este intrebat in mod expres despre Dan Voiculescu.

Ulterior **acelasi Popa Vasile isi revizuieste integral afirmatiile in fata ICCJ precizand ca achizitia ICA de catre GRIVCO a fost benefica si salutara si ca a facut denuntul sub impresia starii de moment:** *„regandind intreaga situatie, astazi pot sa afirm ca interventia domnului Voiculescu de a prelua ICA in cadrul holdingului GRIVCO a fost salutara si salvatoare. Inclin sa cred, realist vorbind, ca dl Voiculescu a avut o interventie benefica pentru salvarea institutului. Imboldul care m-a determinat sa intocmesc si sa trimit sesizarea la Ministerul Justitiei a fost determinat de faptul ca ma durea sufletul sa vad cu Institutul de Cercetari Alimentare e pe cale de disparitie. Acum imi dau seama ca actiunea mea a fost gresit gandita datorita unor stari de enervare de moment pe care le-am avut”*

In 27.07.2007, intr-un interviu pentru revista „Politique Internationale”, Traian Basescu spunea:

*„Cum pot ajunge cinci partide atat de diferite sa aiba acelasi punct de vedere? Cum se face ca Partidul National Liberal sau Uniunea Democrata a Maghiarilor din Romania s-au inteles cu adversarii din Partidul Social Democrat, ba, mai mult, si cu ultranationalistii din Partidul Romania Mare? Explicatia e ca liderii acestor partide s-au temut cu totii ca vor trebui sa dea socoteala. Justitia a batut la usa lui Ion Iliescu, la cea a liderului Partidului Conservator, Dan Voiculescu, acuzat de spalare de bani, si la cea a lui Zsolt Nagy, membru UDMR si ministru al Telecomunicatiilor, suspectat, de asemenea, de evaziune fiscala. Iata ce i-a unit. Nu spun ca cei 322 de parlamentari care au votat impotriva mea sunt certati cu legea, insa au trebuit sa se conformeze ordinelor date de superiorii lor, cateva zeci de persoane care nu au constiinta curata”*

Se vede astfel cum, cu un an inainte de a fi oficial inceputa urmarirea penala a lui Dan Voiculescu, Traian Basescu cunoaste acuzatiile care ii vor fi aduse principalului sau adversar politic, cel care a prezidat comisia de suspendare din 2007.

La 06.08.2007, Dan Voiculescu anunta public posibilitatea retragerii PC din Parlament.

La 06.09.2007, Dan Voiculescu renunta la functia de senator.

La 06.09.2007, procurorul Emilian Eva incepe urmarirea penala impotriva mai multor persoane, nu si asupra lui Dan Voiculescu.

Ii audiaza si incearca sa ii determine sa declare impotriva lui Voiculescu.

Timp de un an ancheta se desfasoara fara implicarea lui Dan Voiculescu pentru a nu-i oferi acestuia posibilitatea de a se apara pe perioada anchetei penale.

Pe 17.09.2008 apare in spatiul public informatia ca Dan Voiculescu va candida din nou pentru functia de senator la alegerile din noiembrie 2008.

La 24.09.2008 Dan Voiculescu este pus sub invinuire si este citat pentru 01.10.2008 pentru a-i fi adusa la cunostinta invinuirea.

Pe 14.10.2008, DNA anunta avocatii celorlalti inculpati ca urmeaza sa fie efectuata prezentarea materialului de urmarire penala. Asadar pe data de 14.10.2008 procurorii finalizasera urmarirea penala.

La 30.11.2008, Dan Voiculescu este ales senator al Romaniei.

La 04.12.2008, DNA finalizeaza rechizitoriul din Dosarul ICA si sesizeaza instanta de judecata.

Influenta politicului asupra acestui dosar reiese si din **declaratiile lui Traian Basescu referitoare la Dan Voiculescu si la dosarul ICA, din perioada 2007-2014** (demonstreaza presiunea asupra justitiei)

*16 noiembrie 2009 – Libertatea*

Traian Băsescu: *„Uitaţi-vă că, în momentul de faţă, sunt pe rolul instanţelor 20 de dosare ale unor foşti miniştri şi foşti parlamentari. Sigur insatisfacţia este că n-au fost judecate, dar aceste dosare au fost declanşate după ce Daniel Morar a devenit şef la DNA, deci din 2005 încoace, şi am convingerea că aceste dosare vor merge înainte. Va merge şi dosarul lui Patriciu, şi al lui Voiculescu. Vor merge înainte, pentru că nu mai e nimeni care să le oprească. Mai pot fi oprite doar cu bani şi cu relaţiile proprii ale celor vizaţi, dar cu intervenţii politice nu se mai poate!”*

*15 iulie 2012 – Agerpres*

Traian Băsescu: *„Deci, nu sunt un copil şi nici lipsit de experienţă politică. Decizia de a se trece la suspendarea preşedintelui se luase de mult. A anunţat graficul chiar domnul Voiculescu şi ea a fost respectată milimetric. Eu am fost suspendat după 59 de zile, în loc de 60, câte estimase domnul Voiculescu. Dar acest lucru s-a petrecut în numele puşcăriabililor din politica românească. (...) La votul de suspendare a preşedintelui au votat 19 parlamentari cu dosare penale oficiale, plus trei incompatibili, declaraţi ca tare de ÎCCJ, iar lângă ei domnul Voiculescu care a fugit, că ar fi fost 20 de parlamentari cu dosare penale. Eu nu am spus puşcăriaş, am spus puşcăriabil”.*

17 iulie 2012 - RomaniaTV

Traian Băsescu: *"Voiculescu macar a fost cinstit, este un adversar cinstit. Si-a pus trusturile media de sapte ani pentru denigrare, a fost singurul care acum doua luni a spus 'asta este graficul de suspendare a presedintelui'.*

*Mai mult respect am pentru Voiculescu, ca politician, care a spus cinstit 'asta e obiectivul meu', decat pentru oamenii astia care spun 'noi aparam interesul national'*